|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 26.jūnijā** |  **Nr. GND/2025/** |
|  |  **(protokols Nr. ; .p.)** |

**Par zemes vienības ar kadastra apzīmējumu 50480010032 platības precizēšanu**

Izskatīts […] (turpmāk – iesniedzējs), kura rīkojas […] vārdā, pamatojoties uz 2025.gada 26.februāra Vidzemes apgabaltiesas zvērināta notāra Laura Makara izdotas universālpilnvaras pamata (reģistra Nr. 329), 2025.gada 10.maija iesniegums (Gulbenes novada pašvaldībā saņemts 2025.gada 10.maijā un reģistrēts ar Nr. GND/5.13.3/25/1100-G), kurā lūgts pieņemt lēmumu par platības precizēšanu zemes vienībai ar kadastra apzīmējumu 50480010032 un izsniegt izziņu, ka ēkai ar kadastra apzīmējumu 50480010032002 (garāža) piederība nav noskaidrota (turpmāk – iesniegums).

Iesniegumam pievienoti šādi dokumenti:

1. Vidzemes apgabaltiesas zvērināta notāra Laura Makara 2025.gada 26.februāra izdota universālpilnvara (reģistra Nr. 329);
2. Valsts zemes dienesta 2025.gada 4.aprīļa lēmums Nr. 9-01-V/468;
3. 1926.gada 4.marta Āriņu mājas Nr. 65F plāns;
4. 1998.gada 15.jūlija zemes robežu noteikšanas akts;
5. 1998.gada zemes robežu plāns;
6. 2020.gada izpildmērījuma plāns;
7. Latvijas Valsts vēstures arhīva 1994.gada 11.janvāra izziņa Nr. Par-142/17 “Par nekustamā īpašuma piederību”;
8. Latvijas Valsts vēstures arhīva 1994.gada 11.janvāra izziņa Nr. Par-142/17/1 “Par nekustamā īpašuma piederību”;
9. Latvijas Valsts vēstures arhīva 2006.gada 6.jūnija izziņa Nr. 5-G-4977 “Par ēkām”;
10. Daukstu pagasta padomes 2007.gada 23.novembra izziņa Nr. 495/3 – 11.

Saskaņā ar iesniegumam pievienoto 1998.gada zemes robežu plānu, zemes vienības ar kadastra apzīmējumu 50480010032 robežas noteiktas atbilstoši Daukstu pagasta padomes zemes komisijas 1997.gada 19.februāra atzinumam (protokols Nr.7). Zemes robežu plāns sagatavots pēc 1998.gada robežu ierādīšanas materiāliem. Zemes robežu ierādīšanas rezultātā zemes vienības ar kadastra apzīmējumu 50480010032 kopplatība noteikta 24,4 ha. Zemes robežu plānā norādīts, ka izpildot robežu uzmērīšanu, zemes īpašuma kopplatība var tikt precizēta.

Atbilstoši Nekustamā īpašuma valsts kadastra informācijas sistēmas (turpmāk – Kadastra informācijas sistēma) datiem nekustamā īpašuma Daukstu pagastā ar nosaukumu “Āriņi”, kadastra numurs 5048 001 0032, sastāvā ietilpst zemes vienība ar kadastra apzīmējumu 50480010032 ar platību 24,4 ha. Minētais nekustamais īpašums ir […], lietošanā. Saskaņā ar Kadastra informācijas sistēmas datiem zemes vienībai noteikts statuss – zeme, par kuru pieņemti zemes komisiju atzinumi par īpašuma tiesību atjaunošanu.

Saskaņā ar Kadastra informācijas sistēmas datiem uz zemes vienības ar kadastra apzīmējumu 50480010032 atrodas ēkas (būves) ar kadastra apzīmējumu 50480010032001 (dzīvojamā ēka), 50480010032002 (garāža), 50480010032003 (kūts), 50480010032004 (šķūnis), 50480010032005 (šķūnis).

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ministru kabineta 2012.gada 10.aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 132.1.apakšpunktā cita starpā noteikts, ka līdz zemes vienības pirmreizējai uzmērīšanai Kadastra informācijas sistēmas teksta daļā reģistrētā zemes vienības platība no kadastra kartes platības drīkst atšķirties pieļaujamās platību atšķirības robežās, savukārt 132.4.apakšpunktā noteikts, ka fiziskām vai juridiskām personām pastāvīgā lietošanā piešķirto zemes platību Kadastra informācijas sistēmā precizē pēc zemes kadastrālās uzmērīšanas dokumentu saņemšanas.

Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” (turpmāk – Noteikumi Nr. 1019) 187.punkts nosaka, ka veicot zemes kadastrālo uzmērīšanu, var veidoties zemes vienības platību atšķirība starp zemes kadastrālajā uzmērīšanā aprēķināto platību un platību, kas norādīta tiesiskā pamatojuma dokumentā vai noteikta zemes vienībai, izmantojot ierādīšanas (grafiskās) metodes.

Saskaņā ar Noteikumu Nr.1019 287.punktu, veicot pirmreizējo zemes kadastrālo uzmērīšanu, mērnieks izvērtē zemes vienības platību. Ja konstatē platību atšķirību, kas pārsniedz šo noteikumu [188.punktā](https://likumi.lv/ta/id/243225#p188) norādīto, mērnieks sagatavo zemes robežu plāna projektu un pavadvēstuli par konstatēto platību atšķirību un nosūta ierosinātājam tālākai iesniegšanai vietējā pašvaldībā precizējoša lēmuma pieņemšanai.

Likuma “Par zemes reformas pabeigšanu lauku apvidos” 2.panta devītā daļa nosaka, ja kadastrālajā uzmērīšanā noteiktā zemes platība pārsniedz pastāvīgā lietošanā piešķirto zemes platību vai ir mazāka par to un zemes gabala robežu kontūras apvidū atbilst lēmuma par zemes piešķiršanu pastāvīgā lietošanā grafiskā pielikumā noteiktajām robežu kontūrām, pašvaldība pieņem lēmumu par platības precizēšanu. Kadastrālajā uzmērīšanā noteiktās zemes gabala robežu kontūras var atšķirties no lēmuma par zemes piešķiršanu pastāvīgā lietošanā grafiskajā pielikumā noteiktajām robežu kontūrām, ja visi robežojošie zemes gabali ir kadastrāli uzmērīti.

No iepriekš minētās tiesību normas izriet, lai pašvaldībai rastos tiesisks pamats precizēt zemes platību, ir nepieciešams konstatēt vairāku apstākļu kopumu, tas ir, konkrētā zemes platība ir piešķirta lietošanā; ir veikta kadastrālā uzmērīšana un tajā noteiktā zemes platība atšķiras par patstāvīgajā lietošanā piešķirto zemes platību; zemesgabala robežu kontūras apvidū atbilst lēmuma par zemes piešķiršanu patstāvīgā lietošanā grafiskajā pielikumā noteiktajām robežu kontūrām.

Iesniegumam pievienotajā Valsts zemes dienesta 2025.gada 4.aprīļa lēmumā Nr. 9-01-V/468 ir noteikts, ka ar Gulbenes rajona Daukstu pagasta padomes zemes komisijas 1997.gada 19.februāra lēmumu (protokols Nr. 3) […] lietošanā piešķirta zeme 27,7 ha platībā (23,15 ha atjaunojamā platība un 4,55 ha izpirkšanai par samaksu) saimniecības “Āres” izveidošanai un […] piešķirta lietošanā zeme 26,0 ha platībā (23,15 ha atjaunojamā platība un 2,85 ha zemes izpirkšanai par samaksu) saimniecības “Āriņi” izveidošanai, un ar Gulbenes rajona Daukstu pagasta padomes zemes komisijas 1997.gada 19.februāra lēmumu (protokols Nr.7) […] un […]atjaunotas īpašuma tiesības uz mantojamās “Āriņi” zemes – 46,3 ha kopplatības, katrai – 23,15 ha platībā.

Ņemot vērā, ka minētie dokumenti iesniegumam nav pievienoti, Gulbenes novada pašvaldība 2025.gada 4.jūnijā nosūtīja iesnieguma iesniedzējam vēstuli (Gulbenes novada pašvaldībā reģistrēts 2025.gada 4.jūnijā ar reģistrācijas Nr. GND/5.13.3/25/1621), kurā lūdza līdz 2025.gada 16.jūnijam Gulbenes novada pašvaldībā iesniegt Gulbenes rajona Daukstu pagasta padomes zemes komisijas 1997.gada 19.februāra lēmumu (protokols Nr. 3) un Gulbenes rajona Daukstu pagasta padomes zemes komisijas 1997.gada 19.februāra lēmumu (protokols Nr.7), kā arī pirmreizējās zemes kadastrālās mērniecības rezultātā, sertificēta mērnieka sagatavotu zemes robežu plāna projektu un pavadvēstuli par konstatēto platību nesaisti.

[…]pilnvarotā persona 2025.gada 12.jūnijā Gulbenes novada pašvaldībā iesniedza Gulbenes rajona Daukstu pagasta padomes zemes komisijas 1997.gada 19.februāra atzinumu “Par zemes privatizāciju” (protokols Nr.7) (Gulbenes novada pašvaldībā saņemts 2025.gada 12.jūnijā un reģistrēts ar Nr. GND/5.13.3/25/1356-G). Līdz noteiktajam termiņam Gulbenes novada pašvaldībā netika iesniegts Gulbenes rajona Daukstu pagasta padomes zemes komisijas 1997.gada 19.februāra lēmums (protokols Nr. 3) un zemes vienības kadastrālās uzmērīšanas dokumenti.

Gulbenes novada pašvaldība, iepazīstoties ar iesnieguma iesniedzēja papildus iesniegto dokumentu, konstatē, ka saskaņā ar Gulbenes rajona Daukstu pagasta padomes zemes komisijas 1997.gada 19.februāra atzinumu “Par zemes privatizāciju” (protokols Nr.7) pirmās šķiras mantiniecei […], ir atjaunotas īpašuma tiesības uz “Āriņu” māju zemi kopplatībā 23,15 ha, veicot zemes robežu ierādīšanu.

Likuma “Par zemes reformas pabeigšanu lauku apvidos” 2.panta devītā daļa kopsakarā ar Noteikumu Nr. 1019 188.punktu noteic pašvaldībai tiesības pieņemt lēmumu par zemes platības precizēšanu gadījumos, kad platības atšķirība pārsniedz noteikumu Nr. 1019 188.punktā paredzēto pieļaujamo platību atšķirību. Minētais izriet arī no citiem Noteikumu Nr. 1019 punktiem. Proti, saskaņā ar noteikumu Nr. 1019 189.punktu, ja mērnieks konstatē, ka zemes vienības platība pārsniedz pieļaujamo platību atšķirību, bet zemes kadastrālā uzmērīšana veikta atbilstoši šo noteikumu prasībām, mērnieks sagatavo platību neatbilstības aktu, norādot tajā neatbilstības iemeslus. Arī Noteikumu Nr. 1019 287.punkts paredz, ka, veicot pirmreizējo zemes kadastrālo uzmērīšanu, mērnieks izvērtē zemes vienības platību. Ja konstatē platību atšķirību, kas pārsniedz šo noteikumu 188.punktā norādīto, mērnieks sagatavo zemes robežu plāna projektu un pavadvēstuli par konstatēto pieļaujamo platību atšķirību un nosūta ierosinātājam tālākai iesniegšanai vietējā pašvaldībā precizējoša lēmuma pieņemšanai.

Dažādos zemes reformas laika posmos zemes robežas tika noteiktas un platības aprēķinātas ar dažādas precizitātes metodēm. Zemes reformas sākumā lauku apvidos robežas galvenokārt tika noteiktas ar grafiskām metodēm (robežas ierādītas), kas ir zemas precizitātes metode. Tāpēc arī minētajās tiesību normās ir paredzēta iespēja, ka, veicot kadastrālo uzmērīšanu, var veidoties zemes vienības platības atšķirības no tiesiskā pamatojuma dokumentā un/vai ar grafiskām metodēm izgatavotos dokumentos norādītās zemes platības.

Ņemot vērā iepriekš minēto, Gulbenes novada pašvaldība secina, ka nav iespējams konstatēt vairāku apstākļu kopumu: 1) ka zemes vienība ar kadastra apzīmējumu 50480010032 piešķirta pastāvīgā lietošanā […]; 2) ka ir veikta zemes vienības ar kadastra apzīmējumu 50480010032 kadastrālā uzmērīšana un tajā noteiktā zemes platība atšķiras par patstāvīgajā lietošanā piešķirto zemes platību. Pastāvot šādu apstākļu kopumam, nav iespējams arī konstatēt arī zemes vienības ar kadastra apzīmējumu 50480010032 robežu kontūras apvidū atbilstību lēmuma par zemes piešķiršanu patstāvīgā lietošanā grafiskajā pielikumā noteiktajām robežu kontūrām.

Pamatojoties uz Pašvaldību likuma 10.panta pirmās daļas 21.punktu, likuma “Par zemes reformas pabeigšanu lauku apvidos” 2.panta devīto daļu, Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” 187. un 287.punktu, Ministru kabineta 2012.gada 10.aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 132.1. un 132.4.apakšpunktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. ATTEIKT precizēt platību zemes vienībai ar kadastra apzīmējumu 50480010032.
2. Lēmumu nosūtīt […] pilnvarotajai personai […] uz e-pastu anzelikagrike@inbox.lv

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

Gulbenes novada pašvaldības domes priekšsēdētājs A. Caunītis